Produksjons- og konstruksjonskorpset i Xinjiang

+新疆生产建设兵团Xīnjiāng Shēngchǎn Jiànshè Bīngtuán Hovedkvarter Ürümqi Første politiske kommissær Zhang Chunxian Politisk kommissær Nie Weiguo Befalingshavende Hua Shifei Areal 74.300 km² Befolkning (2003)  -tetthet 2.542.000  34/km² BNP (2002) - per capita 26,9 milliarder RMB   10582 RMB Viktigste nasjonaliteter (2002) Hankinesere - 88,1%Uighurer - 6,6%Hui - 2,6%kasakher - 1,7%Mongoler - 0,3% Avdelinger 14
Produksjons- og konstruksjonskorpset i Xinjiang (kinesisk: 新疆生产建设兵团, pinyin: Xīnjiāng Shēngchǎn Jiànshè Bīngtuán), også kjent under sin kinesiske forkortelse Bingtuan, er en unik økonomisk og halvmilitær organisasjon som arbeider i den autonome regionen Xinjiang i Folkerepublikken Kina.

Korpset, som ble grunnlagt av politikeren Wang Zhen i 1954, hører under Folkets frigjøringshær og bestod i starten av tropper som hadde underkuet Den annen østturkestanske republikk. Disse soldater ble organisert i statseide landbruk som skulle befeste den kinesiske kontroll over området. Dette var med på å berede grunnen for en økt hankinesisk innflytting i regionen.Millward, s. 345; Nicolas Becquelin, "Behind the Violence in Xinjiang", The New York Times, 2. juli 2009.

Produksjons- og konstruksjonskorpset utøver i praksis flere administrative funksjoner i Xinjiang og driver flere markedsøkonomiske prosjekter. Størstedelen av styrkens ansatte er hankinesere og organisasjonen utpekes noen ganger som et organ som har til hensikt å kolonisere regionen med hankinesere.

Styrkens partiavdeling i Kinas kommunistiske parti har samme nivå i partihierarkiet som en provins. 

Referanser

Litteratur
Nicolas Becquelin: «Xinjiang in the Nineties», i The China Journal, no. 44 (2000): 65-90. 
James A. Millward: Eurasian crossroads: a history of Xinjiang Columbia University Press 2007 ISBN 0-231-13924-1 
Donald H. McMillen:  «Xinjiang and the Production and Construction Corps: A Han Organisation in a Non-Han Region», i The Australian Journal of Chinese Affairs, no. 6 (1981): 65-96. 
Mark O'Neill: «The Conqueror of China’s Wild West» , Asia Sentinel, 13. april 2008.

Kategori:Folkets frigjøringshær
Kategori:Xinjiang
Kategori:Etableringer i 1954